
DISSERTATIO  MEDICA 

INAUGURALIS, 

DE 

SCARLATINA  ANGI  NOS  A. 


Joanne  Thomson  Auctore. 


Quoniam  almae  hujusce  Academiae  leges,  ab 
unoquoque  Doctoratus  Gradum  ambiente,  disser¬ 
tationem  ad  rem  medicam  pertinentem,  uti 
scientiae  specimen  quoddam,  requirunt  j  nullus 
morbus  mihi  visus  est  dignior  investigatione, 
quam  Scarlatina  Anginosa;  de  qua  igitur  pauca 
exorare  decrevi. 


A 


2 


DE  SCARLATINA  ANGIXOSA, 


HISTORIA  MORBI, 

Scarlatina  Anginosa,  ex  tempore  quo  pri¬ 
mum  apparuit,  habita  est  digna  attentione  me¬ 
dicorum,  propter  symptomata  gravia,  quibus 
saepius  stipatur,  et  propter  rapidum  decursum, 
quo  festinat  ad  mortem  identidem.  Antiqui 
non  videntur  hunc  morbum  cognovisse,  quoniam 
nihil  tradiderunt  de  hoc  in  eorum  scriptis. 
Mentio  ejus  prima  occurrit,  in  Hispania,  ubi, 
ineunte  seculo  decimo  sexto,  orta,  et  cum  sum¬ 
ma  malignitate,  grassata  est ;  inde,  per  totum 
id  aevum,  diversis  temporibus  recruduit,  atque 
varias  Europae  plagas  perlustravit ;  et,  a  medi¬ 
cis  Hispanicis  et  Italicis,  primum  descripta  fuit. 
Febris  eruptiva,  angina  stipata,  quae  infestavit 

Britanniam,  anno  millesimo  sexingentesimo  oc- 

,  / 

togesimo  nono,  descripta  fuit  a  Morton,  sub 
nomine  falso  morbillorum,  tamen,  vix  dispu¬ 
tandum  est,  morbum  fuisse  eundem,  ac  quem 
descripturus  sum.  Ex  hoc  tempore,  de  ea 
scriptores  silent,  usque  ad  trigesimum  postremi 
seculi  annum  primamque  ejus  historiam  accura- 

tum,  prout  anno  millesimo  septingentesimo  tri¬ 
gesimo  nono,  tradidit  clarus  medicus  Fother- 
gill.  Longe  ante,  Sydeniiam  descripserat  fe¬ 
briculam,  cum  efflorescentia  rubra,  cui  nomen 
scarlatinam  imposuit ;  verum,  de  ejus  natura 
nil  certi  habens,  praetereuntem  esse,  judico,  in 
silentio#  Fere  omnibus  medicis  creditum  est, 
scarlatinam  simplicem,  scarlatinam  anginosam, 
et  anginam  malignam,  varietates  seu  modifica¬ 
tiones  ejusdem  esse  morbi,  et  eadem  contagione 
peculiari  oiri, 


MORBI  NOT M. 

Inter  signa  prima,  enumerantur,  languor  et 
lassitudo,  molestia  per  totum  corpus;  algor;  pal¬ 
lor  et  dejectio  vultus  ;  dolor  extremitatum,  lum¬ 
borum,  capitis,  anorexia,  nausea  et  vomitus; 
atque  summa  debilitas. 

Sensus  rigiditatis,  juxta  musculos  maxillae  et 
colli,  plerumque  ab  initio  adest;  et  citissime  cir¬ 
citer  diem  secundum,  guttur  angustum,  vox. 
rauca,  et  tussis  clangosa,  sentiuntur.  Faucibus 
internis  inspectis,  tonsillae,  velum  pendulum 

palati,  et  uvula,  repertae  sunt  haud  parum  tu¬ 
midae  ;  et,  una  cum  omnibus  partibus  vicinis, 
vividi,  laeti  coloris  coccinei  sunt. 

Lingua  est  particeps  ejusdem  coloris;  nisi  in 
media  ejus  parte,  ubi  potissimum  est  alba  ;  et 
adeo  dissimilis  reliquis  suis  partibus,  ut  ex  hoc 
solum,  morbus  distingui  potest.  Lingua  inter¬ 
dum  fusca,  et  arida  crusta  obducta  est ;  ad¬ 
modum  ore  et  faucibus  internis  adustis. 

Circa  tertium  vel  quartum  diem,  maculae 
coloris  cinerei,  tonsillam,  velum,  et  uvulam, 
distinguentes ;  autem  saepius  in  angulo  inter 
uvulam  et  palatum  delitescentes,  conspiciuntur; 
nonnunquam  etiam  oesophagum,  tracheam,  na¬ 
resque  occupant. 

Fere  eodem  tempore,  efflorescentia  vividi  co¬ 
lori  coccinei  quae  prodiderat  sese  qua  cutis  fuit 
tenerrima,  universam  corporis  superficiem  obse¬ 
dit  ;  quae  tamen  ad  extremitates  semper  erat 
coloris  magis  fusci.  Hicce  color,  cute  digito 
pressa,  evanescit ;  et  pressura  remota,  statim  vi¬ 
get,  ut  evenit  in  erysipelati.  Periculum,  aut 
salus  aegri  non  videtur,  a  rubedine,  pendere: 
tametsi  guttur,  iis  aegris  quibus  maxime  insignis 
est,  saepe  minus  laeditur.  Etiam  notatu  dignum 

est,  quod  morbus,  ab  hac  re,  nomen  sibi  adep¬ 
tus  est. 

Tempus  eruptionis  variat ;  interdum  rubedo 
cutis,  post  paucas  horas,  patet  eruptionem,  au¬ 
tem  saepius  die  tertio  ;  tametsi  aliquando  obser¬ 
vata  fuit  secundo  :  quo  citius  tamen  supervenit, 
eo  pejor  futurus  est  morbus.  Plerumque  erup¬ 
tio  durat  circiter  dies  tres,  quanquam  tempus 
valde  fluctuat,  sed  continuatio  quatuor  vel  quin¬ 
que  dierum  potius  insolita  est. 

In  hoc  morbo,  aegri  plurimum  oppressi  viden¬ 
tur;  et  vultus  rubicundus,  oculi  suffusi,  fuere; 
et  insigni  stupore  comitari.  Calor  cutis  maxi¬ 
mus  interdum  est;  quidem  major  quam  in  ullo 
alio  morbo ;  inventus  fuit,  ad  gradum  centesi¬ 
mum  quintum,  aut  centesimum  septimum  men¬ 
surae  Fahrenh^itian^e,  et  etiam  ad  112°,  as¬ 
cendere. 

Per  decursum  totum  morbi,  pulsus  celer  et 
debilis  fere  est  ;  autem  interdum,  sub  initio, 
validus  et  plenus.  Urina  interdum  tam  arcte 
redditur,  ut  necesse  sit  eam  arte  subtrahere. 
Saepe  naturalis  est,  autem  saepius  adeo  variat,  ut 
nihil  utilitatis  inspicienti  conferat.  E  naribus 
et  faucibus  interdum  profluit  acer  humor,  qui 

partes,  qua  iter  est,  multum  erodit.  In  infam. 
tibus/  diarrhoea  nonnunquam  adoritur  primo 
impetu  morbi,  quae  maxime  eos  vexat,  ad  ejus 
terminationem  ;  saepius  autem  in  adulta  aetate, 
alvus  adstringitur. 

Tumores  glandularum  maxillarum  non  raro 
occurrunt ;  et  quamvis,  in  plerisque  exemplis, 
febre  decedente,  detumescunt  ;  tamen  subinde 
in  suppurationem  observati  sunt  desinere.  Ali¬ 
quando,  postquam  omnia  symptomata  evanue¬ 
runt,  glandularum  parotidarum  tumores,  levem 
febrem  reducentes,  orti  sunt. 

Omnia  symptomata,  adventu  noctis,  ingrave- 

* 

scunt ;  quam,  si  -a?gcr  sit  juvenis,  plerumque 
degit  inquietus,  neque  delirii  immunis,  quod, 
tamen,  caeterorum  symptomatum  vehementia 

*  "Y- 

minime  indicat.  Perstant  haec  symptomata, 
plerumque  6,  7 ve  dies,  vel  etiam  diutius  ;  sudor 
paulatim  erumpens  in  summo  corpore,  exitum 
felicem  indicat  ;  calor  magis  temperatus,  efflo¬ 
rescentia  fit  pallidior,  vel  fusca  ;  cuticula  in 
squamulas  abit,  modo  parvas  modo  magnas. 
Maculae  circa  fauces  evanescunt;  et  pulsus  redit 
ad  pristinam  velocitatem  et  mollitiem  ;  et,  in 
multis  exemplis,  mirum  in  modum  subito  de- 

scendit  ad  normam  justam,  vel  etiam  infra 
eam.  Appetentia  cibi  redit,  tranquillus  evadit 
somnus;  et  tandem  aeger  convalescit. 

In  forma  magis  maligna  scarlatinae  anginosae, 
symptomata  praegressa  magis  vehementia  sunt  ; 
ab  initio,  summa  debilitas ;  vertigo  et  proclivi¬ 
tas  ad  animi  deliquium,  quum  aeger  erectus  se¬ 
dere  conaretur.  Respiratio  concitata  et  labori¬ 
osa  ;  efflorescentia  coloris  ccccinei,  non  tam  vivi¬ 
di,  ac  aliter,  potius  inter  purpureum  et  nigrum 
medii ;  maculae  circa  fauces  coloris  fusci  vel 
nigricantis;  etiam  una  cum  non  parvo  tumore 
partium  externarum  ;  et  pulsus  parvus,  debilis, 
atque  celerrimus,  interdum  non  numerandus, 
et  admodum  abnormis,  adsunt. 

Haud  raro  alias  varietates  agnoscit  morbus, 
quibus,  cutis  neque  calida,  neque  arida  est,  su¬ 
dore  autem  viscido  obtegitur.  Diarrhoea  etiam, 
qua  conspiciuntur  dejectiones  nigrae  foetidissimae, 
plerumque  adest.  iEgri,  hoc  modo  laborantes, 
afficiuntur  stupore,  faeces  et  urina  inscie  reddun¬ 
tur  ;  anhelitus  foetet,  corpus  cadaver  olet,  et 
vita,  demum  exhausta,  fato  quiescit.  Notatu 
dignum  videtur,  morbum  cum  angina  conjunc¬ 
tum,  sed  absque  eruptione  ;  et  vice  versa,  exis- 

tere  posse ;  exempla  occurrerunt,  quae  nullae 
aliae  notae  insigniebant,  nisi  faucium  rubedo, 
cutis  calor  pungens  ;  et  quamvis  fuisset  nulla 
eruptio,  cuticula  secedens,  inque  squamas 
abiens. 

DIAGNOSIS. 

Scarlatina  Anginosa  confundi  potest  cum 
quatuor  morbis  :  viz.  Cynanche  Tonsillaris, 
Cynanche  Maligna,  Morbilli,  et  Erysipelas. 

Ad  initium,  est  similitudo  inter  Scarlatinam 
Anginosam,  et  Cynanchen  Tonsillarem ;  quo¬ 
niam  in  utroque  rubent  tumentque  fauces ;  sed 
postea,  illa  vix  habet  crustas  albidas,  ulcera  te¬ 
gentes.  Non  comitatur  eruptione  cutis ;  a  fri¬ 
gore  praecipue  oritur ;  et  febrem  mitiorem  os¬ 
tendit. 

Diagnosis,  inter  scarlatinam  anginosam  et 
Cynanchen  malignam,  tantum  factu  necessaria 
est ;  quia  differt  tractatus.  Cynanche  Maligna, 
cum  signis  febris  typhoidis,  stipatur;  degluti¬ 
tio  non  tam  difficilis  est ;  sed  in  gutture  crustae 
albae  adsunt,  infra  quas,  jacent  foeda  et  serpen- 

tia  ulcera.  In  morbillis,  palpebrae  tument  et 
rubent ;  oculi  lachrymant ;  naresque  humorem 
acrem  effundunt ;  et  alia  symptomata  catarrhi 
adsunt,  cutis  scabra  sentitur,  papulaeque  non 
tantum  elevatae  sunt,  sed  corymbosae :  in  scarla¬ 
tina,  rubedo  cutis  plerumque  diffusior  est,  et 
desquammatio  perfectior,  signis  catarrhi  absen¬ 
tibus. 

Ante  eruptionem,  scarlatina  anginosa  simillima 
est  erysipelati  ;  sed  postea  diagnosis  satis  dis¬ 
tincta  est.  In  erysipelate,  rubedo  cutis  arctior 

i 

est,  plerumque  afficit  faciem,  collum,  pectusve; 
autem  rarissime  in  gutture.  Omnes  alias  partes 
rubedine  carent ;  praeterea,  stupore  vel  veterno, 
accessus  erysipelatis  saepe  primo  indicatur. 

Haud  parvi  momenti  est,  ad  scarlatinam  an- 
ginosam  recte  discernendam,  in  mentem  habere 
naturam  morbi  epidemici,  eodem  tempore 
maxime  grassantis ;  et  anne  contagio  expositus 
fuit  aegrotans,  repe ri re. 

CAUSJE. 

Omnia,  quas  corpus  debilitant,  aut  vires  fran¬ 
gunt  ;  viz.  diaeta  tenuis,  et  parca  ;  affectus  men¬ 
tis  deprimentes;  immundities;  vita  sedentaria  ; 
potatio  immodica  ;  valetudo  adversa  ;  inter  cau¬ 
sas  praedisponentes,  recensendae  sunt.  iEtas  ju¬ 
venilis  quoque,  magis  huic  morbo  proclivis,? 
videtur  homines  efficere  ;  hinc,  quam  adulti,  ei 
magis  patent  infantes.  Porro  foeminae,  quam, 
mares,  ei  magis  sunt  obnoxiae ;  quod,  ex  mag¬ 
na  parte  hinc  pendere  verisimile  videtur,  quia 
saepius  contagionis  actioni  expositae  sunt,  dum 
operam  suam  infantibus  administrabant,  in  hoc 
morbo  laborantibus,  etiam  quia  illis,  quam  his, 
constitutio  maoris  relaxata  et  irritabilis  est. 
Notatu  dignum  est,  eos,  qui  admodum  infanti¬ 
les  sunt,  praecipue  dum  mammas  petunt,  hoc 
morbo  rarissime  corrumpi. 

Adhuc  in  dubio  manet,  quatenus  anni  tem¬ 
pestas,  coeli  temperies,  aut  situs,  proclivitatem, 
ad  contagium  recipiendum,  dant ;  vel  quantum, 
in  eo  gignendo  et  propagando,  valeant.  Satis 

constat,  morbum  multum  variari,  e  tempestate, 
situ,  et  temperie,  quoniam,  in  aestate  et  autum¬ 
no,  indicia  scarlatinae  simplicis  vel  anginososae 
plerumque  praevalent ;  sed,  in  hyeme  et  vere 
prima,  plurimum  cynanches  malignae.  Haec  in¬ 
super  occurrere  in  locis  depressis  et  humidis,  aut 
soli  et  vento  minime  expositis. 

An  bis  per  vitae  decursum,  scarlatina  aliquem 
afficiat,  inter  medicos,  multum  disputatur.  Alii 
contendunt,  se  vidisse  idem  corpus  semel  ite- 
rumque  hoc  morbo  laborare  ;  contendunt  alii, 
id  fieri  non  potest.  Ex  bis  diversis  sententiis, 
concludere  fas  est  rem  saltem  rarissimum  evem- 

ire. 

*  \ 

Fere  omnes  auctores  consentiunt,  causam  hujus 
morbi  excitantem  esse,  in  contagio  peculiari,  vel 
materie  contagiosa  corpore  simili  modo  aflecto 
effluente.  Alii  credunt  contagium  febrile  in  ven¬ 
triculum  receptum  fuisse,  una  cum  saliva,  et  ner¬ 
vos  hujusce  visceris  primum  afficere  :  alii,  et  for¬ 
tasse  opinio  verisimilior  est,  contagium  pulmoni¬ 
bus  inspirari,  et  corrumpere  sanguinem,  per  eas 
transeuntem,  quasi  vitae  fontem  ipsum.  Quous¬ 
que  virus  constitutioni  lateat,  priusquam  morbus 
incipiat,  vix  constat ;  quamvis  quinque  dierum 

spatium  interdum  videretur.  Observatur  limi¬ 
tes,  ultra  quos  scarlatinae  contagium  innocuum 

/ 

fit,  arctissimos  esse  ;  et  haud  tres  quatuorve 
passus  transire,  e  corpore  contagioso. 

HiEc  multum  pendet,  a  faucium  conditione, 
et  symptomatum  vehementia.  Respiratio  con¬ 
citata  et  laboriosa ;  colli  insignis  tumor ;  macu¬ 
lae  magnae  fuscae  vel  subnigrae  ;  et  spiritus  foeti¬ 
dus;  symptomata  maxime  infausta,  sunt  haben¬ 
da.  Etiam,  quum  oculorum  nitor  prorsus  abo¬ 
litus  sit ;  pulsus  celerrimus,  parvus,  debilis,  et 

abnormis  ;  delirium,  leve  mussitans  ;  vel  idem 

\  / 

vehementissimum  ;  et  si  eodem  tempore  coma  ; 
sudor  viscidus  et  gelidus  in  summo  corpore,  ad¬ 
sint  ;  et  aegri  parum  afficiantqr  faecum  et  urinae 
Stimulo. 

Si  sit  aeger  corporis  constitutionis  firmae  ;  si 
febris  remittat,  rubore  adhuc  ineunte ;  et  postea 
magis  magisque  decrescat,  dum  interea  rubor 
sese  extendit  et  recedit,  modo  solito;  et  si  an¬ 
tea  late  diffundatur,  constans,  biduum  triduum- 

»  *  •  *  »  i  .  .  ,  *  .  >  4  '  • 

ve  permanens ;  et  faciem  artusque,  potius  quam 
truncum,  occupans  ;  faustam  prognosin  praedi¬ 
cere  licet.  Inter  indicia  benigna  enumerare 
licet,  sudorem  modicum  et  generalem,  sine  artes 
auxilio  erumpentem,  et  postea  minime  interrup¬ 
tum  fluentem  ;  tumores  doloremque  faucium 
gutturisque  minuentes,  et  pulsum,  ad  naturalem 
mollitiem  et  velocitatem,  redientem.  Quum 
maculae  in  faucibus  rarae  sint  ;  citoque  dece¬ 
dant ;  et  partes  subjectae  faciem  benignam  ex¬ 
hibeant  ;  eventus  felix  expectandus  sit. 

.  * 

CURATIO. 

In  hoc  morbo  tractando,  duo  consilia  medi¬ 
co  sese  offerunt  : 

Primum,  Progressum  intercipere;  catenatio¬ 
nem  morbidam  praeveniendo. 

Secundum,  Impetum  temperare,  symptomata 
leniendo  ;  et  debilitati  occurrere. 

Ad  primum  consilium,  duo  remedia  magno¬ 
pere  laudantur,  et  eorum  utilitatem  experientia 
satis  comprobavit. 

Emetica .  Tartras  antimonii,  vel  pulvis  ipe- 
cacuanhae,  anteferenda  sunt;  quippe  quas  cito 
et  tuto  vomitionem  plenam  cient,  ac  insuper 

'  j  r ,  ,  . .  jr )  4  j  f  i  f  x  tfi  "t  1  { f  ij  ‘  r  ^  , 

systema  commovent,  ad  morbum  discutiendum. 
Quando  nausea  ingens  asgrum  premit,  nunquam 
omitti  debent ;  namque  ventriculo  quovis  sor¬ 
dium  genere  hanc  gignente  liberato,  causa  mul¬ 
tae  irritationis  febrilis  aufertur. 

Aqua  Frigida.  Hocce  remedium  simplex, 
sed  potentissimum,  ad  morbum  sistendum, 
idonea  satis  laude  affici  non  potest.  In  curatio¬ 
ne  scarlatinae  anginosae,  primo  adhibitum  fuit  a 
Dr  Gerard,  eventu  felicissimo,  in  duobus  ex¬ 
emplis  ;  et  postea  frequenter  usurpatum  fuit, 
simili  successu,  a  Dr  Currie  :  et,  in  altero  casu, 
morbi  progressus,  duabus  lavationibus,  in  altero, 
tantum  una,  interceptus  fuit.  Quando  quidem 
calor  corporis,  monstrante  thermometro,  sit 
stabilis,  et  naturali  major ;  nullusque  sensus  fri¬ 
goris  aegrotanti  adsit;  atque  nondum  sudor  eru¬ 
perit;  et  febris  multum  exacerbatur  ad  vesper¬ 
am,  tunc  affusio  frigida  maxime  tempestiva 
erit,  et  adhibeatur  cum  magno  fructu. 

Aqua  frigida  subito  et  ex  alto  perfundatur; 
quo  facto,  et  aegro  siccato  et  in  lecto  collocato, 
pulsus  arteriarum  minus  fiunt  frequentes;  calor 
minuitur;  et  somnus  levis  plerumque  subsequi¬ 
tur  ;  et  primis  hujus  febris  diebus,  sola  affusio¬ 
nis  applicatio  saepius  iterata,  nullo  alio  remedio 
applicato,  scarlatinam  semper  fere  fugat. 

Verum  si,  progrediente  morbo,  calor  minus 
intensus  fiat,  dum  anxietas,  debilitas,  et  alia 
signa  febrilia,  crescant,  aquae  tepidae  affusio,  vel 
ejusdem  lavatio,  magis  consentanea  videtur. 
Etiam  utilis  est,  quando  vehemens  delirium  ad¬ 
est  ;  aut  eruptio  ad  retrocedendum  proclivis 
videtur ;  tunc  diversae  corporis  partes  aegri  la¬ 
ventur,  vel  ille,  tenus  mento,  in  balneum  tepi¬ 
dum  aquae,  immergatur. 

Lavatio  talis,  non  tantum  processui  refriger¬ 
anti  faveat,  calore  superficiei  exsuperante ;  sed 
etiam  desquammationem  cuticulae  adjuvet,  mor¬ 
bo  haud  parum  profecto. 

Post  lavationem  tepidam,  corpus  panno  laneo 
leviter  fricetur,  et  haec  frictio  corpus  exsiccabit, 
desquammationemque  adjuvabit,  quae,  cum  per¬ 
fectior  fuerit,  hydropen  praecavere  existimatur, 
qui  hunc  morbum  saepissime  sequitur. 

Remedia,  quas  nunc  recensenda  sunt,  consi¬ 
lium  secundum  postulat. 

Detractio  Sanguinis .  Hoc  remedium  idone-. 
um  est,  in  morbi  casibus,  ubi  faucium  magna 
inflammatio,  vasorum  valida  actio,  et  aeger  ad¬ 
modum  plethoncus,  vena  sectionem  indicare 
videantur. 

Epispastica .  Ad  collum  faucesque,  vel  ad 
pectus,  quando  adest  spirandi  difficultas,  una 
cum  dolore  alicubi  thoracis,  non  mediocriter 
prosunt.  Vero  quoniam  dicitur  saepe  accelerare 
vel  aggravare  delirium,  forsan,  in  quibusdam 
exemplis,  ea  hirudinibus  permutare  licet. 

Cathartica .  Si  alvus  tardus,  vel  diarrhoea 
adsit,  quam,  ab  aliqua  causa  irritante  in  canali 
alimentario,  oriri  probabile  videtur ;  laxantia 
mitissima  administranda;  alvusque  postea,  eorum 
usu  vel  enematum  emollientium,  laxa  servanda; 
tamen  in  morbo,  ubi  jam  existit  ad  diarrhoeam 
propensio,  hujusmodi  remediorum  liber  usus 
non  necessarius  est. 

Diaphoretica,  Si  sudor,  sua  sponte  eruperit, 
criticus  vel  saltem  propitius  habeatur,  et  fovea¬ 
tur  per  diaphoretica  et  diluentia  ;  sed  aliter,  de 
eorum  usu,  inter  se  omnino  discrepant  medici, 

atque,  ex  eorum  diversis  sententiis,  nihil  utilita¬ 
tis  potest  diduci. 

Gargarismata  in  hoc  morbo  maxime  va¬ 
lent,  sordes  abstergunt,  et  affectionem  gutturis 
levant.  Siquando  gargarismatibus  uti  neque¬ 
ant,  ob  aetatem  infantilem,  aliam  ve  causam  ; 
tunc  ea  idoneum  videtur,  per  syringem,  injici : 
notandum  est  vero,  infantes  gargarismata  sor¬ 
desque  simul  absorbere.  Usitatissima  sunt, 
vini  rubri  Lusitanici,  vel  aceti  Cum  aqua  mista  ; 
infusionis  rosarum  Gallicarum,  vel  decocti  cin- 
chonae  officinalis,  quibus  addi  potest  pauxillum 
acidi  sulphurici;  et  decocti  hordei  distichi  acido 
muriatico  acidulati. 

Medicamenta  Astringentia  et  Opiata ,  usur¬ 
panda  sunt,  ad  diarrhoeam  cohibendam.  Sitis 
Semper  submoveatur  potu  frigido  acidulato,  qui 
est  diluens,  gratissimus,  et,  ullo  morbi  tempore, 
utiliter  detur  ;  etiam  fructibus  succo  plenis  ct 

subacidis.  Ad  somnum  conciliendum,  et  irrita- 
tionem  tollendam,  haustus  anodynus  sumatur. 

Vimini,  In  scarlatina  anginosa,  ad  vires  sus- 
tentendas  plerumque  sufficiet  vinum,  aqua  ad¬ 
mistum  ;  diaphoresin  promovendo  multum  com¬ 
modi  affert.  In  diathesi  philogistica  hoc  reme- 

Cortex  Cinchonce,  Exhibenda,  toties  tantis- 

•  t 

que  dosibus,  quantas  severitas  morbi  requirere 
videatur.  Saepe  difficillimum  est  infantibus 
persuadere,  corticem  quodammodo  praepara¬ 
tum  ingerere  ;  vel  faucium  affectio  adeo  severa 
est,  ut  aeger  eam  sorbere  nequeat :  in  talibus  ex¬ 
emplis,  decotum  ejus,  in  forma  enematis,  ad¬ 
hibendum  sit. 


dium  caute  adhibeatur. 

Quandoquidem  intenditur  calor  febrilis,  vel 

supra  gradum  centesimum  thermometri  Fahren- 
heitiani  permanet,  aer  frigidus  admittendus  est 
liberrime  ;  apertus  et  purus  semper  prodierit. 

Si,  febre  nondum  discutiente,  aeger  cibum  ap- 
peterit ;  gelatina  ex  materie  animale,  vel  vege¬ 
tabile  ;  aut  juscula  tenuia,  haud  denegenda 
sunt.  Pro  potu  communi,  aquam  puram  habe¬ 
at  ;  vel  in  qua  panis  tostus  maceratus  fuit ;  et 
acidulati.  Vero  quum  morbus  discesserit,  diae¬ 
ta  quae  sit  facilis  concoctu,  doteque  nutriente, 
jubeatur,  ad  vires  reficiendas.  JEger  quoque 
leniter  sese  exerceat,  atque  paulatim  redeat  ad 
consuetudines  solitas. 

DE  SEQUELIS. 

Auctores  varios  affectus  morbosos,  utpote 
consecutiones  scarlatinae,  tradidere ;  scilicet,  Oph¬ 
thalmia,  phrenesis,  dolores  rheumatismo  similes, 
glandularum  subrpaxillarum  et  parotidarum  tu¬ 
mores  et  suppurationes  ;  denique  anasarca. 

Anasarca,  quae  saepissime  huic  morbo  succe¬ 
dit,  raro  periculo  stipatur;  autem  interdum  fer¬ 
tur,  una  cum  oedemate  generale,  cerebrum  hy¬ 
drope  afficere,  unde  proveniunt  omnia  sympto¬ 
mata  hydrocephali ;  vero  alias,  signa  hydrotho- 

racis  exoriuntur,  propter  aquam  alicubi  thoracis 
accumulatam. 

Aqua  suffusa,  sine  artis  auxilio,  saepe  absor¬ 
betur,  si  vero  medicamentis  opus  esse  judicetur, 
ad  Catharica  et  Diuretica  usitata  confugiendum 
est :  atque  ea  meliora  sunt,  quae  vires  jamdu- 
dutn  deficientes  minus  exhauriunt,  et  eodem 
tempore  vires,  tonicis  et  diaeta  lauta,  restituendae 
sunt. 

